— Сам з пасёлка Сасновы, да 9 класа вучыўся ў Лапіцкай школе, потым — каледж сувязі, — расказвае малады чалавек. — Але на гэтым адукацыя не спынілася: у 2006 паступіў у Белдзяржуніверсітэт інфарматыкі і радыёэлектронікі, які закончыў на выдатна. I адразу трапіў на працу ў Белтрансгаз. Пачынаў звычайным электраманцёрам, потым — інжынер, ну а наступнай была пасада намесніка начальніка. А ўжо калі прыйшоў працаваць, завочна працягнуў адукацыю і атрымаў ступень магістра тэхнічных навук у тым жа БДУIР. Акрамя таго, прымаў удзел у міжнародных канферэнцыях, звязаных з пытаннямі сувязі, — гэта таксама цэнны прафесійны вопыт.